Temeljem članka 35., 287. i 361. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15 – pročišćeni tekst i 94/17 - ispravak), članka 4. i 5. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13-pročišćeni tekst, 7/15, 1/18, 3/20, 1/21), Gradsko vijeće Grada Gospića na sjednici održanoj 21. lipnja 2023. godine, donosi

**O D L U K U**

**o osnivanju prava građenja u korist Veleučilišta**

**„Nikola Tesla“ u Gospiću**

**Članak 1.**

Osnovat će se pravo građenja u korist **Veleučilišta „Nikola Tesla“ u Gospiću,** Bana Ivana Karlovića 16, Gospić, OIB:42552392522 (u daljnjem tekstu: Veleučilište), na nekretnini u vlasništvu Grada Gospića označenoj kao k.č.br. 2130/2, DVORIŠTE VOJARNA, površine 4831 m2, upisanoj u zk.ul.br. 3717, k.o. Gospić.

**Članak 2.**

Pravo građenja osniva se za zahvat u prostoru – građenje građevine Studentskog doma u Gospiću.

**Članak 3.**

Veleučilište se obvezuje nekretninu na kojoj se osniva pravo građenja privesti namjeni utvrđenoj u članku 2. ove Odluke u roku od 4 (slovima: četiri) godine, od dana sklapanja Ugovora o osnivanju prava građenja.

**Članak 4.**

Pravo građenja osniva se na rok dok na nekretnini (zemljištu) postoji građevina iz članka 2. ove Odluke, odnosno dok se ista koristi sukladno svojoj namjeni.

**Članak 5.**

Za osnovano pravo građenja ne plaća se naknada sukladno odredbama članka 4. Zakona o uređivanju imovinskopravnih odnosa u svrhu izgradnje infrastrukturnih građevina („Narodne novine“ br. 80/11, 144/21).

**Članak 6.**

Veleučilište se obvezuje po izgradnji građevine iz članka 2. ove Odluke, istu geodetski snimiti i evidentirati u katastarskim i zemljišnim knjigama.

**Članak 7.**

Ovlašćuje se gradonačelnik Grada Gospića za sklapanje ugovora o osnivanju prava građenja, kojim će se regulirati međusobna prava i obveze između Grada Gospića i Veleučilišta.

**Članak 8.**

Ova Odluka stupa na snagu osmog dana od dana objave u „Službenom vjesniku Grada Gospića“.

KLASA: 361-01/23-01/19

URBROJ: 2125-1-01-23-04

Gospić, 21. lipnja 2023. godine

 POTPREDSJEDNICA GRADSKOG VIJEĆA

 GRADA GOSPIĆA

 Nada Alić, dr. dent. med., v.r.